‍PR लकी जो किंग कहलाता है उसका पता हैप्पी एक पुलिस वाले से पूछता है। ऑस्ट्रेलिया की पुलिस भारत की पुलिस की तरह थोड़ी है। वह उसकी मदद कर सीधे कुख्यात अपराधी के घर पहुँचा देती है। हैप्पी को लकी घर से निकाल देता है। हैप्पी और रंगीला का सामान ऑस्ट्रेलिया नहीं पहुँचता और खाने के लाले पड़ जाते हैं। यहाँ उन्हें एक और पंजाबी महिला (किरण खेर) मिलती है, जो दिल से हिन्दुस्तानी रहती है। हैप्पी सरदार को वह खाना खिलाती है और हैप्पी बहुत हैप्पी हो जाता है। नमक जो खा लिया।
PR
निर्माता :
विपुल अमृतलाल शाह

कहानी-निर्देशक :
अनीस बज्मी

संगीत :
प्रीतम

कलाकार :
अक्षय कुमार, कैटरीना कैफ, ओमपुरी, किरण खेर, सोनू सूद, नेहा धूपिया, रणवीर शौरी, यशपाल शर्मा, जावेद जाफरी



‘सिंह इज़ किंग’ एक डेविड धवननुमा शैली की फिल्म है, जिसमें लॉजिक को दरकिनार कर हास्य को महत्व दिया गया है। दिमाग घर पर रखकर आइए और फिल्म का आनंद उठाइए। फिल्म का कंटेंट कमजोर है, लेकिन उम्दा हास्य दृश्य इस कमजोरी पर भारी पड़ते हैं।

इस फिल्म का क्रेज़ वैसा ही है जैसा अमिताभ बच्चन की फिल्मों का वर्षों पहले हुआ करता था। दर्शक अमिताभ को देखने जाते थे और ‍कहानी वगैरह से उन्हें कोई लेना-देना नहीं होता था। वे अपने सुपरस्टार की हर उस अदा पर तालियाँ पीटते थे, भले ही वह गले उतरे या न उतरे। इस फिल्म में भी अक्षय और सिर्फ अक्षय हैं। वे परदे पर ऊटपटाँग हरकतें करते हैं, जो उनके प्रशंसकों को अच्छी लगेंगी जिनकी संख्या पिछले दो साल में बहुत बढ़ गई है।

फिल्म की शुरुआत में लकी (सोनू सूद) के बारे में बताया गया है कि कैसे पंजाब से ऑस्ट्रेलिया पहुँचकर वह काले धंधों में लिप्त हो गया। फिर आते है पंजाब के गाँव में रहने वाले हैप्पी सिंह (अक्षय कुमार) पर। वह एक मुर्गी को पकड़ने के लिए उसके पीछे भागता है (अनीस बज्मी कुछ नया नहीं सोच सकते थे) और इस काम को अंजाम देने में वह पूरे गाँव को तहस-नहस कर देता है। हैप्पी से परेशान गाँव वाले सोचते हैं कि इसे कहीं दूर भेज देना चाहिए। वे उसे इमोशनली ब्लैकमेल कर लंगोटिया यार रंगीला (ओमपुरी) के साथ ऑस्ट्रेलिया से लकी को वापस लाने के लिए भेज देते हैं।

एयरपोर्ट पर उनकी एक आदमी से टक्कर हो जाती है। बॉलीवुड की हजारों फिल्मों की तरह इस टक्कर में टिकट की अदला-बदली होती है। जाना था ऑस्ट्रेलिया और पहुँच जाते है इजिप्ट क्योंकि फिल्म की नायिका सोनिया (कैटरीना कैफ) से जो मुलाकात करवानी थी। नायक और नायिका की पहली मुलाकात के बारे में भी अनीस ने ज्यादा दिमाग नहीं लगाया। हजारों बार आजमाया हुआ फार्मूला अपनाया। सोनिया के हाथ से एक चोर हैंडबेग चुराकर भागता है और हमारे नायक ओलिम्पिक चैम्पियन की तरह फर्राटा दौड़ लगाकर उसे पकड़ लेते हैं। लो जी हो गई हैप्पी-सोनिया में मुलाकात। हैप्पी उसे अपना दिल दे बैठते हैं और सपनों में एक-दो गाने भी गा लेते हैं। इजिप्ट दर्शन के बाद हैप्पी और रंगीला ऑस्ट्रेलिया पहुँच जाते हैं।

लकी जो किंग कहलाता है उसका पता हैप्पी एक पुलिस वाले से पूछता है। ऑस्ट्रेलिया की पुलिस भारत की पुलिस की तरह थोड़ी है। वह उसकी मदद कर सीधे कुख्यात अपराधी के घर पहुँचा देती है। हैप्पी को लकी घर से निकाल देता है। हैप्पी और रंगीला का सामान ऑस्ट्रेलिया नहीं पहुँचता और खाने के लाले पड़ जाते हैं। यहाँ उन्हें एक और पंजाबी महिला (किरण खेर) मिलती है, जो दिल से हिन्दुस्तानी रहती है। हैप्पी सरदार को वह खाना खिलाती है और हैप्पी बहुत हैप्पी हो जाता है। नमक जो खा लिया।